
Fenivir 1 % kremas
pencikloviras

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 4 dienas Jūsų savijauta nepapagerėjo arba net pablogėjo, kreipkitės į gydytoją.

Apie ką rašoma šiame lapelyje?
1.	Kas yra Fenivir ir kam jis vartojamas
2.	Kas žinotina prieš vartojant Fenivir
3.	Kaip vartoti Fenivir
4.	Galimas šalutinis poveikis
5.	Kaip laikyti Fenivir
6.	Pakuotės turinys ir kita informacija

Fenivir yra kremas, vartojamas lūpų pūslelinei gydyti.

Paprastosios pūslelinės virusai sukelia lūpų pūslelinę. Ilgą laiką virusai gali slypėti organizme neveiklūs, kol dėl įvairių priežasčių (pvz., išsekimo, peršalimo ir karščiavimo, persikaitinimo saulėje) jie pradeda daugintis. Dėl virusinės infekcijos ant lūpų atsiranda skausmingų pūslelių. Fenivir sudėtyje yra veikliosios medžiagos pencikloviro, kuris slopina virusus ir stabdo jų dauginimąsi. Fenivir kremas pastebimai sutrumpina gydymo laiką, sumažina pažeidimo sukeltą skausmą ir smarkiai sutrumpina laikotarpį, per kurį galima virusu užkrėsti kitą žmogų.

Fenivir vartoti draudžiama:
jeigu yra alergija penciklovirui, famciklovirui arba bet kuriai pagalbinei šio vaisto medžiagai (jos išvardytos 6 skyriuje).

Jeigu bet kuri iš išvardintų sąlygų Jums tinka, pasitarkite su gydytoju arba vaistininku, nes tokiu atveju Fenivir kremo Jums vartoti negalima.

Įspėjimai ir atsargumo priemonės
Fenivir galima gydyti tik ant lūpų ir šalia jų iškilusias pūsleles. Nederėtų juo tepti gleivinių (t.y. burnos, nosies arba lyties organų). Itin atsargiai reikia tepti odą arti akių.

Prieš vartodami Fenivir pasitarkite su gydytoju jeigu:
jeigu Jūsų imuninė sistema nusilpusi arba vartojate vaistų, kurie imuninę sistemą silpnina (tokiu atveju jūsų organizmo gebėjimas kovoti su infekcija yra susilpnėjęs), pavyzdžiui sergant AIDS, po kaulų čiulpų persodinimo ar vėžio gydymo laikotarpiu;
jei abejojate, kad sergate lūpų pūsleline.

Jeigu bet kuri iš išvardintų sąlygų Jums tinka, prieš vartodami Fenivir pasitarkite su gydytoju arba vaistininku.

Kiti vaistai ir Fenivir
Ar pasireiškia sąveika su kitais vaistais, nežinoma. Jei vartojate ar neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.
Fenivir negalima vartoti nėštumo ir žindymo laikotarpiu, nebent jį Jums skyrė gydytojas.

Fenivir sudėtyje yra cetostearilo alkoholio ir propilenglikolio
Kiekviename šio vaisto grame yra 77,2 mg cetostearilo alkoholio. Cetostearilo alkoholis gali sukelti vietinių odos reakcijų (pvz., kontaktinį dermatitą).
Kiekviename šio vaisto grame yra 416 mg propilenglikolio. Propilenglikolis gali sukelti odos sudirginimą.

Suaugusieji (taip pat ir pagyvenę) bei vyresni nei 12 metų vaikai

Vaistą vartoti reikia pradėti kuo anksčiau, pasireiškus pirmiesiems infekcinės ligos požymiams (niežėjimui ir dilgčiojimui), kol pūslelė dar neiškilo. Fenivir galima tepti ir tuo atveju, jeigu pūslelių jau yra.
1. Visada nusiplaukite rankas prieš tepdami vaistą ir po to.
2. Ant piršto galo išspauskite nedidelį kiekį kremo. Jei pakuotėje yra vienkartinių aplikatorių, kremą galima tepti aplikatoriumi, o ne pirštu.
3. Tepkite pažeistą sritį kas dvi valandas (maždaug 8 kartus per dieną) ne miego metu.
4. Tęskite Fenivir vartojimą keturias dienas, net jei ligos požymiai išnyksta anksčiau.

Jeigu simptomai nepalengvėja arba bet kuriuo metu pasunkėja, arba jeigu pūslelės per 4 dienas neišnyksta, kreipkitės į gydytoją.

Jaunesni nei 12 metų vaikai
Jaunesniems nei 12 metų vaikams vartoti Fenivir nepatariama.

Ką daryti pavartojus per didelę Fenivir dozę?

Jei ant žaizdelių vienu metu tepate daug Fenivir, žalingas poveikis yra mažai tikėtinas, tačiau galimas odos sudirginimas. Fenivir nepakenks, jei netyčia nedidelį jo kiekį prarysite, bet gali sukelti burnos dirginimą. Specialus gydymas nereikalingas. Jei neramu, kreipkitės į gydytoją.

Pamiršus pavartoti Fenivir
Jei pamiršote tepti Fenivir kremą, padarykite tai, kai tik prisiminsite, ir vartokite toliau įprasta tvarka.

Nepamirškite, kad lūpų pūslelinė yra infekcinė liga!

Kai sergate lūpų pūsleline, kad virusas neplistų į kitas organizmo vietas ir perduotumėte jo kitiems žmonėms, laikykitės šių taisyklių:
· Venkite bučiuotis, ypač su vaikais.
· Venkite oralinių lytinių santykių.
· Virusai gali plisti per kai kuriuos daiktus. Visada naudokite savo rankšluosčius, puodukus, stiklines, stalo įrankius ir t.t.
· Venkite nuplėšti pūslytę, kadangi gijimo procesas gali užsitęsti.
· Nepasitrinkite per neapdairumą akių (virusai gali pažeisti rageną).

Vaisto negalima duoti kitiems žmonėms net tuo atveju, jeigu simptomai yra tokie patys kaip Jūsų.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažniausiai Fenivir kremas šalutinio poveikio nesukelia. Tačiau retais atvejais, kai kuriems žmonėms gali pasireikšti lengvas šalutinis poveikis. Pasitepus vaistu gali pasireikšti dilginimas, deginimas ar tirpimo pojūtis. Toks poveikis dažniausiai yra trumpalaikis. Yra pranešimų, kad kai kuriems žmonėms, vartojusiems kremo, pasireiškė alerginių reakcijų (alerginis dermatitas, bėrimas, dilgėlinė, niežėjimas ir patinimas).

Jei šie šalutiniai reiškiniai nepraeina arba stiprėja, kuo greičiau kreipkitės į gydytoją arba vaistininką.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir tūbelės po „Tinka iki/EXP“ nurodytam tinkamumo laikui pasibaigus, Fenivir vartoti negalima. Vaistas tinka vartoti iki paskutinės nurodyto mėnesio dienos.
Laikyti ne aukštesnėje kaip 25 C temperatūroje.
Negalima užšaldyti.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

Fenivir sudėtis
· Veiklioji medžiaga yra pencikloviras. Viename kremo grame yra 10 mg pencikloviro. 
· Pagalbinės medžiagos yra minkštasis baltas parafinas, skystasis parafinas, cetostearilo alkoholis, propilenglikolis, cetomakrogolis 1000 (makrogolio cetastearilo eteris), raudonasis geležies oksidas (E172), geltonasis geležies oksidas (E172) ir išgrynintas vanduo.

Fenivir išvaizda ir kiekis pakuotėje
Fenivir yra vienalytis rusvas arba rudas, homogeniškas kremas. Tiekiamas 2 g aliuminio tūbelėse su antgaliu ir užsukamu dangteliu, kuris pagamintas iš didelio tankio polietileno.

Pakuotėje gali būti 20 vienkartinių aplikatorių.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Perrigo Poland Sp. z o.o.
ul. Domaniewska 48
02-672 Warszawa
Lenkija

Gamintojas
Omega Pharma International NV
Venecoweg 26
B-9810 Nazareth
Belgija

arba

Medgenix Benelux NV
Vliegveld 21, Wevelgem, 8560
Belgija


Šis pakuotės lapelis paskutinį kartą peržiūrėtas 2025-01-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

